I 2011 kjøpte Ferner lokstallen i Røykenvik sammen med Aage Hvinden. Bygningen var lokomotivstall da Røykenvikbanen var i drift på første halvdel av 1900-tallet, og har i årene siden vært brukt til blant annet keramikkverksted og galleri. Bygningen ble i 2012 rehabilitert, og i 2014 åpnet Lokstallen for publikum, med restaurant, kafeteria og interiørbutikk. Ferner er styremedlem i Lokstallen Røykenvik AS.